Үткәлгә еткәс, ҡоҙағыйҙарға индек. Олатайымдың ете балаһының араһындағы бер бөртөк ҡыҙы Фәниә апайым шунда ауыл осонда ғына йәшәй икән. Уларҙың хәлен белеп сыҡҡас, почта таратыусыға гәзит-журналдар ҡалдырҙыҡ та ары юлландыҡ. Үткәлдән Хөсәйенгә тура юл бар. Олатайым атын шул яҡҡа борҙо. Күп тә бармай, Рәз йылғаһына барып еттек, ә уның аръяғында ауыл күренеп ята.